b'\n_START_ARTICLE_\nIbanit\n_START_SECTION_\nHistoria\n_START_PARAGRAPH_\nBritit saapuivat Borneolle 1800-luvulla ja ibanit joutuivat samalla kosketuksiin eurooppalaisten kanssa. Britit kutsuivat ibaneita meridajakeiksi, koska ibanit harjoittivat merirosvousta ja kalastusta. My\xc3\xb6s p\xc3\xa4\xc3\xa4kallonmets\xc3\xa4stys oli brittien saapumisen aikaan ibanien tapana. Nykyisin ibanit ovat vieraanvaraista ja rauhallista kansaa._NEWLINE_Ibanit asuvat Borneon suurimpien jokien ja niiden sivujokien varsilla. Heid\xc3\xa4n perinteinen asumuksensa on pitk\xc3\xa4talo, joissa on nykyisin kaikki nykyajan mukavuudet. Uskonnoltaan he ovat suureksi osaksi k\xc3\xa4\xc3\xa4ntyneet kristinuskoon brittil\xc3\xa4isen vaikutuksen my\xc3\xb6t\xc3\xa4, mutta ibanit haluavat kuitenkin s\xc3\xa4ilytt\xc3\xa4\xc3\xa4 pitk\xc3\xa4n kulttuuri-identiteettins\xc3\xa4 ja perint\xc3\xb6ns\xc3\xa4._NEWLINE_Ibanien kansanperinteess\xc3\xa4 sulttaanisarvinokka on ennelintu, joka tuo viestej\xc3\xa4 henkimaailmasta. Se kuuluu moniin seremonioihin, ja siksi se on Sarawakin osavaltion tunnuslintu.'